open-index/open-wikipedia-markdown huggingface dataset:
กีฬาบอบสเลในโอลิมปิกฤดูหนาว 2022 – รอบคัดเลือก

**กีฬาบอบสเลในโอลิมปิกฤดูหนาว 2022 – รอบคัดเลือก** เป็นการแข่งขันบอบสเลเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 170 ตำแหน่ง (ชาย 124 คน, หญิง 46 คน) 

## การจัดสรรโควต้า

### ชายคู่

### ทีมชายสี่คน

### โมโนบ็อบหญิง

### หญิงคู่

## อ้างอิง

บอบสเล
2022
กีฬาสกีข้ามทุ่งในโอลิมปิกฤดูหนาว 2022 – รอบคัดเลือก

**กีฬาสกีข้ามทุ่งในโอลิมปิกฤดูหนาว 2022 – รอบคัดเลือก** เป็นการแข่งขันสกีข้ามทุ่งเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 296 ตำแหน่ง (ชาย 148 คน, หญิง 148 คน)

## การจัดสรรโควต้า
*เมื่อ 25 พฤษภาคม พ.ศ. 2564*
### ประเภทชาย

### โควต้าที่เหลือ

### ประเภทหญิง

### โควต้าที่เหลือ

## อ้างอิง

สกีข้ามทุ่ง
2022
ลำดับโคชี

ในคณิตศาสตร์ **ลำดับโคชี** () เป็นลำดับที่สมาชิกเข้าใกล้กันมากขึ้นเมื่อลำดับนั้นล่วงไป หรือเมื่อพิจารณาพจน์ที่ตำแหน่งสูงขึ้นเรื่อย ๆ  หากกล่าวให้รัดกุมยิ่งขึ้นคือ เมื่อกำหนดระยะห่างค่าบวกเป็นค่าน้อยเท่าไหร่ก็ตาม เกือบทุกสมาชิกของลำดับยกเว้นแต่สมาชิกจำนวนจำกัดตัว จะอยู่ห่างกันน้อยกว่าระยะห่างที่กำหนด

ลำดับนี้ตั้งชื่อตามโอกุสแต็ง-หลุยส์ โคชี

เงื่อนไขที่ว่าทุกพจน์ติดกันของลำดับจะอยู่ใกล้กันเท่าไรก็ได้ (arbitrarily close) นั้นไม่เพียงพอ  ตัวอย่างเช่น ลำดับของรากที่สองของจำนวนธรรมชาติ a_n=\sqrt n พจน์ที่อยู่*ติดกัน*จะอยู่ใกล้กันเท่าไหร่ก็ได้ เนื่องจาก

: a_{n+1}-a_n = \sqrt{n+1}-\sqrt{n} = \frac{1}{\sqrt{n+1}+\sqrt{n}} 

แต่ลำดับดังกล่าวไม่เป็นลำดับลู่เข้า ทั้งนี้เพราะว่าพจน์  a_n  มีค่ามากได้ไม่จำกัด และทุกจำนวนเต็มบวก n และระยะทางค่าบวก  d  ใด ๆ จะมีจำนวนเต็มบวก m ที่ทำให้ x_m - x_n > d  ลำดับดังกล่าวจึงไม่เป็นลำดับโคชี

## ในระบบจำนวนจริง
ลำดับ x_1, x_2, x_3, \ldots  ของจำนวนจริงจะเรียกว่าเป็นลำดับโคชี ก็ต่อเมื่อ สำหรับทุกจำนวนจริงบวก \varepsilon จะมีจำนวนเต็มบวก N ที่ทำให้สำหรับทุกจำนวนนับ m, n > N จะได้ว่า |x_m - x_n| 

สำหรับจำนวนจริง r  ใด ๆ ลำดับที่เกิดจากการกระจายทศนิยมแล้วตัดทอนทศนิยมตำแหน่งต่าง ๆ ของ *<math>r </math>* จะเป็นลำดับโคชี ตัวอย่างเช่น เมื่อ r = \pi จะสร้างลำดับโคชีได้เป็น (3, 3.1, 3.14, 3.141, \ldots) เทอมที่ m  และ *<math>n </math>* ของลำดับจะต่างกันได้มากสุด 10^{1-m}  เมื่อ m  จึงส่งผลให้เมื่อ *<math>m </math>* มีค่าโตขึ้น ผลต่างของเทอมที่ m  และ *<math>n </math>* จะน้อยกว่าจำนวนบวก \varepsilon ใดที่กำหนดได้

## ในปริภูมิเมตริก
เนื่องจากนิยามของลำดับโคชีนั้นใช้แนวคิดเกี่ยวกับเมตริกเท่านั้น จึงสามารถขยายนัยทั่วไปยังปริภูมิเมตริก (X,d)  ใด ๆ ได้ โดยเปลี่ยนฟังก์ชันค่าสมบูรณ์ของ \left \vert x_m - x_n \right \vert  เป็นฟังก์ชันเมตริก d(x_m, x_n)  ของปริภูมิเมตริกนั้น

## ความบริบูรณ์
ปริภูมิเมตริก (X,d)  ที่ทุกลำดับโคชีลู่เข้าใน X  เรียกว่าปริภูมิสมบูรณ์

### ตัวอย่าง
ระบบจำนวนจริงเป็นปริภูมิสมบูรณ์ภายใต้เมตริกค่าสัมบูรณ์ปกติ และวิธีการสร้างจำนวนจริงที่รู้จักกันทั่วไปนั้นใช้ลำดับโคชีของจำนวนตรรกยะ ในการสร้างจำนวนจริงข้างต้น ทุกชั้นสมมูลของลำดับโคชีของจำนวนตรรกยะที่มีพฤติกรรมอย่างเดียวกัน จะถูกกำหนดให้เป็นจำนวนจริง

## อ้างอิง

หมวดหมู่:ลำดับและอนุกรม
หมวดหมู่:พีชคณิตนามธรรม
หมวดหมู่:ทอพอโลยี
กีฬาเคอร์ลิงในโอลิมปิกฤดูหนาว 2022 – รอบคัดเลือก

**กีฬาเคอร์ลิงในโอลิมปิกฤดูหนาว 2022 – รอบคัดเลือก** เป็นการแข่งขันเคอร์ลิงเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 10 ทีมต่อประเภท (นักกีฬาทีมละ 5 คน) 

## การคัดเลือก

## อ้างอิง

เคอร์ลิง
2022
ไลโพโปรตีนหนาแน่นต่ำมาก

**ไลโพโปรตีนหนาแน่นต่ำมาก** (; **VLDL**) เป็นไลโพโปรตีนชนิดหนึ่งที่ผลิตจากตับ VLDL เป็นหนึ่งในไลโพโปรตีนห้ากลุ่มหลัก (ไคโลไมครอน, VLDL, IDL, LDL, HDL) ที่ช่วยให้ไขมันและคอเลสเตอรอลสามารถละลายในน้ำและเดินทางขนส่งได้ภายในเลือด VLDL ประกอบขึ้นในตับ จากไตรกลีเซอไรด์, คอเลสเตอรอล และ อะโพลิโพโปรตีน VLDL จะถูกเปลี่ยนในกะแสเลือดเป็นไลโพโปรตีนหนาแน่นต่ำ (LDL) และ ไลโพโปรตีนหนาแน่นปานกลาง (IDL) อนุภาคของ VLDL มีเส้นผ่านศูนย์กลางประมาณ 30–80 nm VLDL ช่วยขนส่งผลิตภัณฑ์จากภายในเซลล์ ในขณะที่ไคโลไมครอนบนส่งผลิตภัณฑ์จากภายนอกเซลล์ (จากการกิน)

VLDL ขนส่งไตรกลีเซอไรด์, ฟอสโฟลิพิด, คอเลสเตอรอล และ คอเลสเตอริลเอสเทอร์จากภายในเซลล์ VLDL จึงเป็นเสมือนกลไกสำหรับการขนส่งลิพิดภายในร่างกาย รวมถึงขนส่งแมสเซนเจอร์ไฮโดรฟอบิกในระยะไกล เช่น มอร์ฟอเจนIHH

## อ้างอิง

หมวดหมู่:ไลโพโปรตีน
นิ่วท่อน้ำดีรวม

**นิ่วท่อน้ำดีรวม** () หรือ **choledocholithiasis** เป็นโรคซึ่งนิ่วน้ำดีอุดตันท่อน้ำดีรวม โรคนี้อาจก่อให้เกิดอาหารแสดง เช่น ดีซ่าน และการทำลายเซลล์ตับ การรักษาใช้การผ่าตัดนิ่วในท่อน้ำดี และ ERCP

ในการตรวจร่างกายของผู้ป่วยด้วยนิ่วในท่อน้ำดีรวมมักไม่พบอาการเมอร์ฟี ซึ่งช่วยแยกโรคนี้จากถุงน้ำดีอักเสบได้ อาการดีซ่านที่แสดงออกทางผิวหนังและตาขาวเป็นลักษณะทางกายภาพสำคัญของการอุดตันของน้ำดี และอาจพบอุจจาระสีเคลย์ หากพบอาการข้างต้นร่วมกับไข้และหนาวสั่น แพทย์อาจพิจารณาตรวจ ascending cholangitis เพิ่มเติม

ผู้มีนิ่วน้ำดีราว 70% ไม่แสดงอาการ และมักตรวจพบโดยบังเอิญขณะทำการอัลตราซาวด์ วานวิจัยหนึ่งพบว่า 10% ของผู้มีนิ่วน้ำดีจะแสดงอาการ_ายมนระยะเวลา 5 ปีนับตั้งแต่ตรวจพบ และ 20 ปีใน 20% ของผู้ป่วย

## อ้างอิง

## แหล่งข้อมูลอื่น
Uwu

`'''uwu'''` หรือ `'''UwU'''` และ `'''UWU'''` เป็นสัญรูปอารมณ์แสดงถึงความน่ารัก โดยอักษร `u` แทนตา ส่วน `w` แทนปาก

## การใช้งาน
`uwu` มักใช้เพื่อแสดงความน่ารัก, ความสุข หรือความอ่อนนุ่ม `uwu` ปรากฏเป็นที่นิยมมากในแฟนดอมเฟอรี นอกจากนี้ยังมีอีกรูปแบบหนึ่งคือ `OwO` (มักใช้ความความรู้สึกตกใจ "นี่มันอะไรกัน?")

## ประวัติศาสตร์
`uwu` ปรากฏหลักฐานเก่าแก่ที่สุดอยู่ราวปี 2005 ในแฟนฟิกชั่นของอะนิเมะหนึ่ง แต่ต้นกำเนิดของ `uwu` ยังคงไม่เป็นที่ทราบแน่ชัด ส่วนใหญ่เชื่อกันว่ามีต้นกำเนิดมาจากห้องแชททางอินเทอร์เน็ต ในปี 2014, สัญรูปอารมณ์นี้ปรากฏแพร่กระจายไปทั่วอินเทอร์เน็ตบนทัมเบลอร์ และกลายเป็นวัฒนธรรมย่อยอินเทอร์เน็ต

## อ้างอิง

หมวดหมู่:สัญรูปอารมณ์
หมวดหมู่:อินเทอร์เน็ตมีม
มักลัน

**มักลัน** () มีชื่ออย่างเป็นทางการว่า **หน่วย 212** (หรือชื่อที่รู้จักโดยทั่วไปว่า **ซาเยเรต มักลัน**) เป็นหน่วยทหารลาดตระเวนพิเศษ (*ซาเยเรต*) ของกองทัพบกอิสราเอล เป็นกองกำลังที่มีความเชี่ยวชาญพิเศษในการปฏิบัติการหลังแดนข้าศึกและภายในดินแดนข้าศึก และมีขีดความสามารถการใช้ยุทโธปกรณ์และเทคโนโลยีในระดับสูง สังกัดของหน่วยขึ้นตรงกับกองพลน้อยออซ, มีการฝึกปฏิบัติการขั้นพื้นฐานร่วมกับกองพลน้อยพลร่มที่ 35.

ชื่อของหน่วยแปลเป็นภาษาไทยว่า "นกช้อนหอย" (มักลัน ในภาษาฮีบรู) , สมาชิกหน่วยมักลันได้ให้ความหมายเกี่ยวกับชื่อหน่วยไว้ว่า "นกช้อนหอยเป็นสัตว์ที่มีความรู้ความชำนาญในการปรับตัวกับทุกสถานการณ์" เฉกเช่นเดียวกับที่หน่วยมักลันมี สถาปนาหน่วยครั้งแรกใน พ.ศ. 2529 แต่การเปิดเผยของหน่วยต่อสาธารณะมีขึ้นเมื่อ พ.ศ. 2549

## ประวัติ
 
## การฝึก
 
## สมาชิกที่มีชื่อเสียง
*นัฟตาลี เบนเนตต์
* ยานีฟ อิซโควิตส์
* เรเชฟ เลวี
* มอสซี รัซ
* ทาล รูสโซ
* ดรอร์ ไวน์เบิร์ก

## อ้างอิง

หมวดหมู่:หน่วยรบพิเศษของอิสราเอล
หมวดหมู่:หน่วยและรูปขบวนหน่วยรบพิเศษ 
หมวดหมู่:ก่อตั้งในปี พ.ศ. 2529
วัดลาดหญ้าไทร

**วัดลาดหญ้าไทร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม ปัจจุบันมีเจ้าอาวาส คือ พระครูพินิตสุตาคม (สมพงษ์ สุตาคโม)

วัดลาดหญ้าไทรเริ่มสร้างเมื่อประมาณ พ.ศ. 2432 มีพระอาจารย์แฉ่ง และนายยิ้ม (ไม่ทราบนามสกุล) พร้อมด้วยชาวบ้าน ซึ่งตั้งภูมิลำเนาอยู่ในท้องถิ่นนั้นร่วมกันสร้างขึ้นในพื้นที่ว่างเปล่า ยังไม่มีใครจับจองเป็นเจ้าของ ตามหลักฐานในใบระวาง มีเนื้อที่จำนวน 24 ไร่ 2 งาน 24 ตารางวา สถานที่ตั้งวัดครั้งแรกนั้นอยู่ทางทิศตะวันตกเฉียงใต้ของวัดที่ตั้งอยู่ปัจจุบันนี้ เริ่มแรกมีเพียงที่พักสงฆ์ ต่อมาพระอาจารย์แวว ได้ขอตั้งเป็นวัด ชื่อว่า **วัดทุ่งลาดหญ้าไทร** ประกาศเป็นวัดโดยสมบูรณ์เมื่อวันที่ 12 กุมภาพันธ์ พ.ศ. 2442 ในชื่อ "วัดลาดหญ้าไทร" ตามชื่อหมู่บ้านที่วัดตั้งอยู่ สถานที่ตั้งวัดแต่เดิมเป็นที่ดอนบริเวณรอบ ๆ วัดจะเป็นทุ่งนาและมีลำรางลาดลึกกว่าท้องทุ่งนายาวประมาณ 900 เมตร อยู่ทางทิศตะวันตกของวัด ในลำรางนี้เป็นที่ลาดลงไปตามลำดับมีหญ้าชนิดหนึ่งขึ้นอยู่หนาแน่นมาก หญ้าชนิดนี้ตามลำต้นและใบมีขนแข็งและคมมาก เรียกว่า *หญ้าไทร* บริเวณนี้จึงเรียกว่า "ลาดหญ้าไทร"

อุโบสถสร้างเมื่อ พ.ศ. 2531 สร้างด้วยคอนกรีตเสริมเหล็ก แบบกรมศิลปากรประเภท ข.3 ลด 3 ชั้น กว้าง 10.80 เมตร ยาว 25.00 เมตร ผนังก่ออิฐถือปูน หน้าบันแกะลายไทยหลังคามุงด้วยกระเบื้องเคลือบกาบกล้วย อุโบสถหลังใหม่นี้ได้รับพระราชทานวิสุงคามสีมา เมื่อวันที่ 23 มีนาคม พ.ศ. 2533 และได้ผูกพัทธสีมา เมื่อวันที่ 23 กุมภาพันธ์ พ.ศ. 2534

## รายนามเจ้าอาวาส
* พระอาจารย์แฉ่ง 
* พระอาจารย์แวว 
* พระอาจารย์แคล้ว 
* พระอาจารย์สวน 
* พระอาจารย์โก้ง 
* พระอาจารย์ยวง 
* พระอาจารย์บุญเชิด 
* พระอาจารย์เปลี่ยน 
* พระครูสิงห์โต อภงฺกโร 
* พระอาจารย์สาย เตชวโร 
* พระอธิการจรัส ญาณวุฑฺโฒ 
* พระครูอาชววิมล (สุดใจ อุชุจาโร) พ.ศ. 2519–2541 
* พระครูพินิตสุตาคม (สมพงษ์ สุตาคโม) พ.ศ. 2542

## อ้างอิง

ลาดหญ้าไทร
วัดท่าเสา (จังหวัดนครปฐม)

**วัดท่าเสา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยม่วง อำเภอกำแพงแสน จังหวัดนครปฐม มีเนื้อที่ 16 ไร่ 3 งาน 20 ตารางวา

วัดท่าเสาสร้างเมื่อ พ.ศ. 2419 เดิมเคยเป็นวัดร้างเก่าแก่มาก่อนได้ถูกทอดทิ้งมานานมาก จนอุโบสถหลังเก่าพุพังหมด ต่อมา พระครูอาทรธรรมนิเทศก์ (ทองอยู่ อตฺตทีโป) อดีตเจ้าอาวาสวัดท่าเสา ได้มาบูรณะซ่อมแซมใหม่แรกเริ่มมีเพียงกุฏิมุงจากหลังเล็ก ๆ มีลิงอาศัยบริเวณวัดตลอดระยะเวลา ท่านได้สร้างวัดวาอารามให้เจริญรุ่งเรือง จน พ.ศ. 2482 ได้งบประมาณก่อสร้างอาคารเรียน หลังคามุงสังกะสีแต่หาผู้ที่จะมาเป็นครูสอนยาก พระทองอยู่ต้องทำหน้าที่สอนนักเรียนตั้งแต่ชั้นประถมศึกษา ปีที่ 1–4 และต่อมา พ.ศ. 2485 ก็ทำหน้าที่เป็นครูใหญ่ด้วย วัดได้รับพระราชทานวิสุงคามสีมาเมื่อวันที่ 14 เมษายน พ.ศ. 2502

วัดท่าเสาตั้งอยู่ในชุมชนไทยยวน ชาวบ้านนับถือผีผสานกับความเลื่อมใสศรัทธาในพระพุทธศาสนา เช่น ประเพณีสงกรานต์และงานนมัสการประจำปีหลวงปู่ว่อง อังกุโร จัดขึ้นทุกวันที่ 13-17 เมษายนของทุกปี เป็นประเพณีที่สืบทอดมาจากความเชื่อในพุทธศาสนา และความเชื่อเรื่องไสยศาสตร์เครื่องรางของขลัง และประเพณีคนเฒ่าเข้าวัดจำศีล เป็นต้น

## รายนามเจ้าอาวาส
* พระภิกษุโต๊ะ พ.ศ. 2459–2461 
* พระพรมมา พ.ศ. 2462–2472
* พระเบ้า อุตฺตโม พ.ศ. 2473–2482 
* พระอธิการว่อง พ.ศ. 2483–2511 
* พระครูสถิตวุฒิคุณ (พลอย) พ.ศ. 2512–2528
* พระอธิการวงษ์ ชิตฺวํโส พ.ศ. 2529–2531 
* พระครูสารดิตถารักษ์ (เปลี่ยน) พ.ศ. 2532

## อ้างอิง

ท่าเสา
มลายูโลโลอัน

**มลายูโลโลอัน** หรือ **ชาวบาหลีเชื้อสายมลายู** () เป็นกลุ่มชาติพันธุ์มลายูย่อยที่อาศัยอยู่ที่โลโลอัน อำเภอเจิมบรานา จังหวัดบาหลี ประเทศอินโดนีเซีย มาตั้งแต่คริสต์ศตวรรษที่ 17 โดยมีประชากรที่อาศัยอยู่ที่เกาะบาหลีประมาณ 28,000 ถึง 65,000 คน

## อ้างอิง

หมวดหมู่:ชนพื้นเมืองในเอเชียตะวันออกเฉียงใต้
หมวดหมู่:กลุ่มชาติพันธุ์ในประเทศอินโดนีเซีย
หมวดหมู่:สังคมมุสลิมในประเทศอินโดนีเซีย
หมวดหมู่:ชาวมลายู
หมวดหมู่:อำเภอเจิมบรานา
วัดนาวง (จังหวัดปทุมธานี)

**วัดนาวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักหก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 49 ไร่ 2 งาน 75 ตารางวา มีที่ธรณีสงฆ์จำนวน 4 แปลง เนื้อที่ 328 ไร่ 2 งาน 75 ตารางวา ปัจจุบันมีเจ้าอาวาส คือ พระครูปทุมเขตวิกรม (สมพงษ์ รวิวณฺโณ) 

วัดนาวงสร้างเมื่อวันที่ 29 มีนาคม พ.ศ. 2443 โดยมีท่านหนู ท่านสิน ท่านปุก ท่านอุ่น ท่านศิริอากรสอน พร้อมด้วยท่านรองอำมาตย์เอกหลวงนาวาเกณิกร โปษยจินดา ร่วมใจกันบริจาคที่ดินและสร้างวัด ชาวบ้านเรียกว่า **วัดโรงหีบ** เพราะที่ตั้งเดิมเป็นโรงหีบอ้อยและเคี่ยวน้ำอ้อย วัดได้รับพระราชทานวิสุงคามสีมาเมื่อ พ.ศ. 2448 เขตวิสุงคามสีมากว้าง 5.67 เมตร ยาว 15.56 เมตร ด้านการศึกษา ได้เปิดสอนโรงเรียนพระปริยัติธรรมตั้งแต่ พ.ศ. 2484

พื้นที่ตั้งวัดเป็นที่ราบลุ่ม มีคลองบ้านใหม่ผ่านทิศใต้ ภายในวัดมีอาคารเสนาสนะ ได้แก่ อุโบสถกว้าง 5.67 เมตร ยาว 15.56 เมตร สร้างเมื่อ พ.ศ. 2443 ลักษณะเป็นแบบจีน กุฏิสงฆ์จำนวน 8 หลัง หอสวดมนต์ ศาลาการเปรียญ ศาลาท่าน้ำ ศาลาบำเพ็ญกุศล ฌาปนสถาน ปูชนียวัตถุมีพระพุทธรูปประทับนั่ง 7 องค์ ประทับยืน 9 องค์ และเจดีย์โบราณ 1 องค์

## อ้างอิง

นาวง
กลุ่มการระบาด

**กลุ่มการระบาด** () หรือ**คลัสเตอร์** หมายถึงกลุ่มของโรคหรือภาวะทางการแพทย์ที่ไม่ได้พบทั่วไป ที่มีจำนวนมากผิดปกติ ในสถานที่และเวลาหนึ่งๆ โดยจำนวน "มากผิดปกติ" นี้ หมายถึงมีจำนวนมากกว่าที่คาดว่าจะพบในกรณีที่เกิดขึ้นโดยบังเอิญ การค้นหาผู้ป่วยพบจนมากพอที่จะถือว่าเป็นกลุ่มการระบาดอาจเริ่มต้นจากหลักฐานโดยเรื่องเล่า นักวิทยาการระบาดและนักชีวสถิติจะต้องประเมินว่ากลุ่มการระบาดที่พบนี้สัมพันธ์กับการเกิดโรคมากขึ้นในพื้นที่นั้นๆ จริงๆ หรือไม่ โดยทั่วไปแล้วเมื่อพบกลุ่มการระบาด เจ้าหน้าที่จะรายงานไปสังหน่วยงานด้านสาธารณสุขในท้องที่ เมื่อกลุ่มการระบาดมีขนาดใหญ่มากขึ้นถึงระดับหนึ่ง อาจถูกประเมินใหม่ว่าเป็นการปะทุของโรค (เอาต์เบรก)
## อ้างอิง

หมวดหมู่:วิทยาการระบาด
หิงคลาชมาตามนเทียร

**หิงคลาชมาตา** (, ; Hinglaj Mata) หรือ **หิงคลาชเทวี**, **หิงคูลามาตา** และ **นานีมนเทียร** เป็นมนเทียรในเมืองหิงคลาชบนริมฝั่งมากรันในอำเภอลัสเบลา แคว้นบาโลชิสถาน ตั้งอยู่ในอุทยานแห่งชาติหิงคุล ที่นี่เป็นหนึ่งใน 51 ศักติปีฐตามความเชื่อของลัทธิศักติ และเป็นหนึ่งในสามศักติปีฐที่ตั้งอยู่ในประเทศปากีสถาน อีกสองที่คือศิวหรการัย และ ศารทาปีฐ หิงคลาชมาตาเชื่อกันว่าเป็นปางหนึ่งของพระแม่ทุรคา ในถ้ำขนาดใหญ่ในภูเขาริมฝั่งแม่น้ำหิงคุล ในช่างสามทศวรรษที่ผ่านมา ที่นี่กลายเป็นศูนย์รวมหนึ่งของชุมชนชาวฮินดูในปากีสถาน และยังเป็นแหล่งจาริกแสวงบุญของฮินดูที่ใหญ่ที่สุดแห่งหนึ่งในประเทศปากีสถาน มีผู้เข้าร่วมพิธีมิงคลาชยาตรามากกว่า 250,000 คน

## อ้างอิง

### บรรณานุกรม
*
*
*
*

หมวดหมู่:โบสถ์พราหมณ์ในประเทศปากีสถาน
หมวดหมู่:สิ่งก่อสร้างในแคว้นบาโลชิสถาน
หมวดหมู่:ศักติปีฐ
วัดบ่อเงิน (จังหวัดปทุมธานี)

**วัดบ่อเงิน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อเงิน อำเภอลาดหลุมแก้ว จังหวัดปทุมธานี

เดิมทีวัดนี้ชาวบ้านเรียกว่า **วัดโบสถ์** ตามวัดที่ผู้สร้าง อยู่มาหลายปียังมีชนอีกบางพวกเรียกวัดนี้ว่า **วัดลาด** ตามที่ตั้งที่อยู่ในที่ลาดและลุ่มมาก ต่อมาเรียกว่า "วัดบ่อเงิน" เพราะที่ดินบริเวณนี้เพราะชาวพุทธที่อุปการะมีมาก ประกอบกับพื้นที่แผ่นดินบริเวณนั้นมีมากมายหลายพันไร่ และเป็นที่ราบลุ่มทำนาข้าวได้ผลดี  เมื่อข้าวดีทางวัดก็หาเงินได้มาก

ที่ดินที่สร้างวัด เดิมเป็นที่ดินของขุนวิเศษภักดี ซึ่งเป็นนายอำเภอเมืองปทุมธานีกับนางพ่วง ภรรยา และนายยม พร้อมบุตร ได้พร้อมใจกันมอบที่ดิน 1 แปลง กว้าง 2 เส้น ยาว 25 เส้น ให้แก่
พระครูบวรธรรมกิจ (หลวงปู่เทียน) เจ้าอาวาสวัดโบสถ์ อำเภอเมืองปทุมธานี ให้ถือเป็นกรรมสิทธิ์ที่ดินแปลงนี้ พระครูบวรธรรมกิจได้มอบให้นายหรั่งกับนายพุด เช่าทำนาโดยไม่ต้องเสียค่าเช่าเพียงแต่ให้หักร้างถางพงให้เตียนเพราะแต่ก่อนเป็นป่า แต่นายหรั่งกับนายพุดก็ทำนาได้ 2 ปีเท่านั้น จนเมื่อ พ.ศ. 2454 นายเผือนได้นิมนต์ ท่านพระครูบวรธรรมกิจ ไปทำพิธีตัดจุกที่บ้านตำบลคูตัน (เดิม) ได้ปรารภกับท่านพระครูธรรมกิจ เห็นว่าวัดอยู่ไกล หากตั้งสำนักสงฆ์บริเวณนี้สักแห่งคงดี ชาวบ้านเห็นด้วยจึงได้ร่วมกันสร้างวัดขึ้นเมื่อ พ.ศ. 2445 โดยได้เริ่มก่อสร้างศาลาการเปรียญ 3 ห้อง กุฏิ 3 ห้อง จนเมื่อ พ.ศ. 2456 จึงได้สร้างกุฏิอีก 2 หลัง หอสวดมนต์ 1 หลัง 3 ห้อง มีระเบียงรอบ มุงสังกะสี เมื่อ พ.ศ. 2470 ได้สร้างศาลาการเปรียญ 4 ห้อง มีระเบียงรอบ หลังคามุงกระเบื้อง พร้อมทั้งยกช่อฟ้าเสร็จ ทางวัดยังให้ทางราชการสร้างโรงเรียนในที่ธรณีสงฆ์แยกออกเป็นเนื้อที่ยาว 3 เส้น 5 วา ได้มีนางแก้ว ยกที่ดินให้อีกกว้าง 1 เส้น ยาว 3 เส้น รวมมอบถวายให้เป็นที่ธรณีสงฆ์

อุโบสถยาว 8 วา 2 ศอก กว้างวัดภายใน 3 วา 16 นิ้ว  กว้างจากภายนอก 4 วา วัดจากพื้นสูงถึงเพดาน 3 วา 1 ศอก เมื่อ พ.ศ. 2490 ได้ผูกพัทธสีมาพร้อมฝังลูกนิมิต วัดได้รับพระราชทานวิสุงคามสีมาครั้งหลังเมื่อวันที่ 19 พฤศจิกายน พ.ศ. 2536

วัดบ่อเงินมีงานกุศลประจำปี คือการจัดงานตักบาตรพระร้อยและปิดทองพระในวันเดียวกัน ตรงกับวันแรม 6 ค่ำ เดือน 11 ของทุกปี

## อ้างอิง

บ่อเงิน
กรกฎาคม พ.ศ. 2564

**กรกฎาคม พุทธศักราช 2564** เป็นเดือนที่ 7 ของปี พ.ศ. 2564 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์

## [[สถานีย่อย:เหตุการณ์ปัจจุบัน]]

หมวดหมู่:กรกฎาคม
*2564-07
กองทัพเกาหลี

**กองทัพเกาหลี** สามารถเป็นได้ทั้ง
* กองทัพจักรวรรดิเกาหลี, 1897-1910
* กองทัพสาธารณรัฐเกาหลี, 1948-ปัจจุบัน
* กองทัพประชาชนเกาหลี, 1948-ปัจจุบัน

## ดูเพิ่ม
* กองทัพบกเกาหลี
* กองทัพเรือเกาหลี
* กองทัพอากาศเกาหลี
กองทัพบกเกาหลี

**กองทัพบกเกาหลี** สามารถเป็นได้ทั้ง
* กองทัพบกจักรวรรดิเกาหลี, 1897-1910
* กองทัพบกสาธารณรัฐเกาหลี, 1948-ปัจจุบัน
* กองทัพบกประชาชนเกาหลี, 1947-ปัจจุบัน
กองทัพอากาศเกาหลี

**กองทัพอากาศเกาหลี** สามารถเป็นได้ทั้ง
* กองทัพอากาศสาธารณรัฐเกาหลี, 1949-ปัจจุบัน
* กองทัพอากาศประชาชนเกาหลี, 1946-ปัจจุบัน
ประเทศโซมาเลียในโอลิมปิกฤดูร้อน 2020

**ประเทศโซมาเลีย**เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ที่ประเทศโซมาเลียเข้าร่วมการแข่งขันกีฬาโอลิมปิกฤดูร้อน นับตั้งแต่จัดครั้งแรกในปี 1972

## จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้

## กรีฑา

โซมาเลียได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬาหนึ่งคนไปแข่งขันกีฬาโอลิมปิก

;ประเภทลู่และถนน

## มวยสากลสมัครเล่น

โซมาเลียได้รับคำเชิญจากคณะกรรมาธิการไตรภาคีให้ส่งนักมวยรุ่นเฟเธอร์เวท รัมลา อาลี

## อ้างอิง

2020
โซมาเลีย
สาธารณรัฐแอฟริกากลางในโอลิมปิกฤดูร้อน 2020

**สาธารณรัฐแอฟริกากลาง** เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ที่ประเทศเข้าร่วมการแข่งขันกีฬาโอลิมปิกฤดูร้อนนับตั้งแต่เปิดตัวครั้งแรกในปี 1968 สาธารณรัฐแอฟริกากลางไม่สามารถลงทะเบียนนักกีฬาคนใดในการแข่งขันกีฬาโอลิมปิกฤดูร้อน 1972 ที่มิวนิกได้ และเป็นส่วนหนึ่งของการคว่ำบาตรที่นำโดยแอฟริกาและสหรัฐอเมริกาในปี 1976 และ 1980 ตามลำดับ

## จำนวนนักกีฬา

## กรีฑา

สาธารณรัฐแอฟริกากลางได้รับสิทธิ์สากลจากเวิลด์แอธเลติก เพื่อส่งนักกีฬาชายหนึ่งคนไปแข่งขันโอลิมปิก

;ประเภทลู่และถนน

## ว่ายน้ำ

สาธารณรัฐแอฟริกากลางได้รับคำเชิญจาก FINA ให้ส่งนักว่ายน้ำหญิงอันดับสูงสุดในประเภทบุคคลไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

## อ้างอิง

2020
หมวดหมู่:ชาติในโอลิมปิกฤดูร้อน 2020
บอเบแอนอร์

**บอเบแอนอร์** () เป็นเมืองในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 1,702 คนใน 445 ครัวเรือน

## อ้างอิง

หมวดหมู่:เทศมณฑลแฆฟร์
หมวดหมู่:เมืองในประเทศอิหร่าน
ตำบลบอเนช

**บอเนช** () เป็นตำบลในอำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน แบ่งเป็น 24 หมู่บ้าน จากสำมะโน พ.ศ. 2549 ตำบลนี้มีประชากร 9,718 คนใน 2,218 ครัวเรือน 

## อ้างอิง
ตำบลแฆฟร์

**แฆฟร์** () เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งเป็น 7 หมู่บ้าน จากสำมะโน พ.ศ. 2549 ตำบลนี้มีประชากร 8,359 คนใน 2,136 ครัวเรือน  

## อ้างอิง
ฟรีดริช มักนุส เคานต์ที่ 6 แห่งซ็อลมส์-วิลเดินเฟ็ลส์

122px|thumb|left|ตราอาร์มประจำอิสริยยศเคานต์แห่งซ็อลมส์-วิลเดินเฟ็ลส์
ฟรีดริช มักนุส เคานต์ที่ 6 แห่งซ็อลมส์-วิลเดินเฟ็ลส์ () ประสูติเมื่อวันที่ 18 มกราคม 2470 เป็นโอรสใน ฟรีดริช มักนุส เคานต์ที่ 5 แห่งซ็อลมส์-วิลเดินเฟ็ลส์ และ เจ้าหญิงมารี อ็องตัวแน็ตแห่งชวารซ์แบร์ก พระมารดา เป็นพระธิดาใน ซิสโซ เจ้าชายแห่งชวารซ์แบร์ก กับ เจ้าหญิงอเล็กซานดราแห่งอันฮัลท์ เป็นพระปนัดดาใน เจ้าชายเฟรเดอริกที่ 1 ดยุกแห่งอันฮัลท์ 
 
พระองค์ทรงเสกสมรสครั้งแรกกับ กาตารีนา เดรัส ณ รัฐบาเดิน-เวือร์ทเทิมแบร์ค เมื่อวันที่ 7 กุมภาพันธ์ 2491 ก่อนจะหย่าร้างในปี 2497 และทรงเสกสมรสครั้งที่ 2 กับ จิเซลลา ปาโรลล์ เมื่อปี 2509 กับ จิเซลลา ปาโรลล์ จากการเสกสมรส 2 ครั้ง พระองค์มีโอรส 2 องค์ คือ
#เจ้าชายไมเคิล
#เจ้าชายคอนสตันติน
## อ้างอิง
*The House of Schwarzburg on Heraldica.org
*James, John Almanach de Gotha, Volume I, 2013.

หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:ขุนนางเยอรมัน
รายพระนามผู้ปกครองจักรวรรดิมาลี

นี่คือรายพระนามผู้ปกครองของจักรวรรดิมาลี รัฐอิสลามซึ่งตั้งอยู่ในแอฟริกาตะวันตก ปกครองโดยราชวงศ์เคตา เหล่ากษัตริย์ถูกเรียกว่ามันซา ( "ราชาเหนือราชา") 

## รายพระนาม ''มันซา'' แห่งมาลี (เมืองหลวง ณ [[Niani, Guinea|นิอานี]])

### ราชวงศ์เคตา

## ดูเพิ่ม

* จักรวรรดิมาลี
* ฟาอามา
* มันซา
* โมดีโบ เคตา ประธานาธิบดีคนแรกของมาลีผู้สืบเชื้อสายราชวงศ์เคตา

## แหล่งอ้างอิง

* 
* 

หมวดหมู่:จักรวรรดิมาลี
ม
อิฟยูเรียลลีแคร์ด

"**อิฟยูเรียลลีแคร์ด**" (อังกฤษ: If You really Cared) เป็นซิงเกิลที่ 3 จากอัลบั้มที่ 2 ของ แกเบรียล จากอัลบั้มชื่อ *[[แกเบรียล (อัลบั้ม)|แกเบรียล]]* แต่งโดย แกเบรียล และ เบน บาร์สัน ร่วมกับ เดอะบอยเลอร์เฮาส์บอยส์, เบน วูล์ฟ และ แอนดรูว์ ดีน สำหรับบรรจุลงอัลบั้มที่ 2 ที่ใช้ชื่อเดียวกับตัวเธอเอง (พ.ศ. 2539) "อิฟยูเรียลลีแคร์ด" ทำให้แกเบรียลกลับเข้าสู่ท็อป 20 ในชาร์ตซิงเกิลแห่งสหราชอาณาจักรอีกครั้ง โดยขึ้นสูงสุดที่อันดับ 15

## รายชื่อเพลง

## ชาร์ต

## อ้างอิง

หมวดหมู่:เพลงป็อปบัลลาด
หมวดหมู่:ซิงเกิลในปี พ.ศ. 2539
เพลแลกรา

**เพลแลกรา**  หรือ **เพลลากรา** () เป็นโรคที่เกิดจากการขาดไนอาซิน (วิตามิน บี3) อาการประกอบด้วยการอักเสบของผิวหนัง, ท้องเสีย, ภาวะสมองเสื่อม และความเจ็บปวดในปาก โดยผิวหนังส่วนที่เสียดสีบ่อยหรือโดนแดดจะแสดงอาการก่อน เมื่อเวลาผ่านไปผิวหนังอาจเข้มลง หลุดลอก หรือแดงขึ้น

เพลแลกราแบ่งออกเป็นสองชนิด ปฐมภูมิ และ ทุติยภูมิ แบบปฐมภูมิเกิดจากอาหารการกินที่มีไนอาซินกับทริพโทแฟนไม่เพียงพอ แบบทุติยภูมิเกิดจากความสามารถในการเอาไนอาซินจากอาหารออกมาใช้โดยร่างกาย. อาจเป้นผลจากการติดสุรา, ท้องเสียยาวนาน, โรคคาร์ซินอยด์, โรคฮาร์ทนัพ หรือยาเช่นไอโซไนอาซิด การตรวจโรคนั้นประเมินตามอาการแสดงและอาจตรวจปัสสาวะร่วมด้วย

การรักษาสามารถทำด้วยการเสริมไนอาซินหรือนิโคทินาไมด์ อาการจะดีขึ้นได้ในเวลาเพียงไม่กี่วันหรือหนึ่งอาทิตย์ รวมถึงมักแนะนำให้ประบอาหารการกินควบคู่ไปด้วย การลดการเผชิญกับแสดงแดดด้วยการทาครีมกันแดดหรือสวมใส่เสื้อผ้าที่ปกปิดนั้นจำเป็นเพื่อให้ผิวหนังค่อย ๆ รักษาอาการ และเป้นอันตรายถึงชีวิตได้หากไม่ได้รับการรักษา โรคนี้พบได้มากที่สุดในประเทศกำลังพัฒนา โดยเฉพาะในแอฟริกาแถบซับซาฮารา

## ระบาดวิทยา
เพลลากราอาจพบได้ทั่วไปในผู้คนที่มีแหล่งพลังงานหลักจากการกินข้าวโพด โดยเฉพาะในแถบอเมริกาใต้ ที่ซึ่งข้าวโพดเป็นอาหารหลัก หากข้าวโพดไม่ได้ถูกนำไปผ่านกระบวนการนิกซ์ทามาไลส์จะทำให้ขาดทริพโทแฟนเช่นเดียวกับไนอาซิน นอกจากนี้ในอดีต เพลลากราเคยเป็นโรคระบาดในรัฐที่ยากจนของสหรัฐ เช่นมิสซิสซิพพี กับ อะลาแบมา ที่ซึ่งปรากฏอาการของเพลลากราเป็นวงจรเสมอ ๆ ทุก ๆ ฤดูใบไม้ร่วงหลังผ่านพ้นฤดูหนาวซึ่งมีแต่เนื้อสัตว์เป็นอาหารหลัก จนโรคนี้เป็นที่รู้จักในเวลานั้นว่า "โรคฤดูใบไม้ร่วง" (spring sickness) รวมถึงในทัณฑสถานและสถานรับเลี้ยงเด็กกำพร้า ตามที่ได้ศึกษาโดย ดร. จอเซฟ โกลด์เบอร์เยอร์

## อ้างอิง

## แหล่งข้อมูลอื่น

* 
* 
* 
* 
* 
* Kraut, Alan. "Dr. Joseph Goldberger and the War on Pellagra, By Alan Kraut, Ph.D. " Office of History, National Institutes of Health. 3 September 2010.
*

* 
* PellagraFood and Agriculture Organization (FAO)
แบล็ค แพนเธอร์: วาคานด้าจงเจริญ

***แบล็ค แพนเธอร์: วาคานด้าจงเจริญ*** () เป็นภาพยนตร์ซูเปอร์ฮีโร่อเมริกันเรื่องใหม่ที่สร้างจากตัวละครแบล็ค แพนเธอร์ของมาร์เวลคอมิกส์ ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ ตั้งใจให้เป็นภาคต่อของภาพยนตร์เรื่อง*[[แบล็ค แพนเธอร์ (ภาพยนตร์)|แบล็ค แพนเธอร์]]* (2018) และเป็นภาพยนตร์เรื่องที่ 30 ในจักรวาลภาพยนตร์มาร์เวล (MCU) ภาพยนตร์เรื่องนี้เขียนบทและกำกับโดย ไรอัน คูเกลอร์ และนำแสดงโดย ลูพีตา ญองอ, ดาไน กูริรา, มาร์ติน ฟรีแมน, ลิทีเชีย ไรต์, วินสตัน ดุ๊ก, แองเจลา บาสเซตต์ และ ดอมีนีก ทอร์น

แนวคิดสำหรับภาคต่อเริ่มต้นขึ้นหลังจากการเปิดตัวของ *แบล็ค แพนเธอร์* ในเดือนกุมภาพันธ์ พ.ศ. 2561 คูเกลอร์เจรจาเพื่อกลับมาเป็นผู้กำกับในเดือนต่อมา และมาร์เวลสตูดิโอส์ได้ยืนยันอย่างเป็นทางการถึงการพัฒนาภาคต่อในช่วงกลางปี พ.ศ. 2562 แผนสำหรับภาพยนตร์เรื่องนี้เปลี่ยนไปในเดือนสิงหาคม พ.ศ. 2563 เมื่อแชดวิก โบสแมน นักแสดงจาก*แบล็ค แพนเธอร์* เสียชีวิตด้วยโรคมะเร็งลำไส้ใหญ่ โดยที่มาร์เวลตัดสินใจที่จะไม่คัดเลือกแสดงใหม่เพื่อมารับบทของทีชัลลา นักแสดงหลักคนอื่นๆ จากภาพยนตร์เรื่องแรกได้รับการยืนยันในเดือนพฤศจิกายนนั้นว่าจะกลับมา และชื่อเรื่องได้รับการประกาศในเดือนพฤษภาคม พ.ศ. 2564 การผลิตเริ่มขึ้นในปลายเดือนมิถุนายน พ.ศ. 2564 ในแอตแลนต้า รัฐจอร์เจีย และการถ่ายทำก็จะเกิดขึ้นในเมืองวูสเตอร์ รัฐแมสซาชูเซตส์ด้วย

***แบล็ค แพนเธอร์: วาคานด้าจงเจริญ*** มีกำหนดเข้าฉายในสหรัฐวันที่ 11 พฤศจิกายน พ.ศ. 2565 กำหนดเข้าฉายประเทศไทย 9 พฤศจิกายน พ.ศ. 2565 โดยเป็นภาพยนตร์ปิดระยะสี่ของ MCU

## นักแสดง
* ลูพีตา ญองอ รับบท นาเกีย
* ดาไน กูริรา รับบท โอโกเย
* มาร์ติน ฟรีแมน รับบท เอเวอเรตต์ เค. รอสส์
* เตนอช เฮอร์ต้า รับบท นามอร์
* ลิทีเชีย ไรต์ รับบท ชูรี
* วินสตัน ดุ๊ก รับบท อึมบากู
* แองเจลา บาสเซตต์ รับบท รามอนดา
* ดอมีนีก ทอร์น รับบท รีรี วิลเลียมส์ / ไอรอนฮาร์ท
* มีชาเอลา โคเอล รับบท อนีก้า
* ไมเคิล บี จอร์แดน รับบท อีริค คิลมองเกอร์

## อ้างอิง

## แหล่งข้อมูลอื่น

* 
* 
* 
* 

หมวดหมู่:แบล็กแพนเทอร์
หมวดหมู่:ภาพยนตร์อเมริกันที่ออกฉายในปี พ.ศ. 2565
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์ข้ามฝั่ง
หมวดหมู่:ภาพยนตร์เกี่ยวกับราชวงศ์
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์อเมริกันเกี่ยวกับการแก้แค้น
หมวดหมู่:ภาพยนตร์ 4 ดีเอ็กซ์
หมวดหมู่:ภาพยนตร์ที่มีฉากในปี พ.ศ. 2567
นูกูโอโร

**นูกูโอโร** () เป็นอะทอลล์ในสหพันธรัฐไมโครนีเซีย และเป็นหนึ่งในเทศบาลของรัฐโปนเปย์ โดยตั้งอยู่ใต้ที่สุดเป็นอันดับสองรองจากกาปีงามารางี ซึ่งทั้งสองอะทอลล์ต่างเป็นพื้นที่ส่วนนอกของพอลินีเซีย  นูกูโอโรมีประชากรทั้งสิ้น 372 คน แม้ว่าประชากรหลายร้อยคนจะอาศัยอยู่บนเกาะโปนเปย์ ประมง, สัตวบาล และเกษตรกรรม (เผือกและมะพร้าวตากแห้ง) เป็นอาชีพหลักของประชาชนบนเกาะ โครงการล่าสุดอย่างการทำฟาร์มมุกสีดำจากหอยนางรมกลายเป็นกิจการที่ประสบความสำเร็จและสร้างรายได้ให้กับประชากรบนอะทอลล์

นูกูโอโรอยู่ห่างไกล ไม่มีสนามบิน และเรือโดยสารเดินทางอย่างไม่เป็นประจำหนึ่งครั้งในทุก ๆ หลายเดือน เกาะแห่งนี้ไม่มีการท่องเที่ยว เว้นแต่การเยี่ยมชมจากเรือยอร์ชที่ผ่านเข้ามา บนเกาะแห่งนี้มีอาคารเรียนจำนวน 4 ห้อง แต่เด็ก ๆ ที่มีอายุมากกว่า 14 ปี ต้องเดินทางไปศึกษาไฮสกูลที่โปนเปย์

## อ้างอิง

หมวดหมู่:เทศบาลในรัฐโปนเปย์
กาปีงามารางี

**กาปีงามารางี** เป็นอะทอลล์และเทศบาลของรัฐโปนเปย์ สหพันธรัฐไมโครนีเซีย โดยเป็นอะทอลล์ใต้สุดของประเทศและหมู่เกาะแคโรไลน์ ตั้งอยู่ห่างจากอะทอลล์ใต้สุดอันดับสองอย่างนูกูโอโร  และห่างไปทางตะวันตกเฉียงใต้จากเกาะหลักโปนเปย์  และเป็นส่วนหนึ่งของส่วนนอกพอลินีเซีย 

พื้นที่ทั้งหมดของอะทอลล์โดยรวมลากูนมีขนาด  โดยมีส่วนที่เป็นพื้นดิน  ครอบคลุมเกาะเล็ก 33 แห่งทางด้านตะวันออกของอะทอลล์ ซึ่งสามเกาะในจำนวนดังกล่าวเป็นที่อยู่อาศัยของประชากร ส่วนเกาะทางฝั่งตะวันตกมักอยู่ใต้น้ำในช่วงน้ำขึ้น กาปีงามารางีมีประชากรจำนวน 500 คน จากข้อมูลในปี 2007 มีชาวกาปีงามารางีหลายร้อยคนอาศัยอยู่บนเกาะโปนเปย์ ภาษาของพวกเขาอยู่ในกลุ่มภาษาพอลินีเชีย และมีประมงเป็นอุตสาหกรรมหลัก

## อ้างอิง

หมวดหมู่:เทศบาลในรัฐโปนเปย์
ริชาร์ด อี. แกรนต์

**ริชาร์ด อี. แกรนต์** (; ชื่อเกิด **Richard Grant Esterhuysen**; เกิด 5 พฤษภาคม พ.ศ. 2500) เป็นนักแสดงและผู้นำเสนอสินค้าชาวสวาซี-อังกฤษ  เขาเปิดตัวด้วยการแสดงเป็นวิธเนลในภาพยนตร์ตลกเรื่อง *[[Withnail and I|วิธเนลแอนด์ไอ]]* (1987) และรับบทสำคัญในภาพยนตร์เช่น *[[How to Get Ahead in Advertising|ฮาวทูเกตอะเฮดอินแอดเวอร์ไทซิง]]* (1989), *[[Hudson Hawk|ฮัดสันฮอว์ค]]* (1991), *[[The Player (1992 film)|เดอะเพลเยอร์]]* (1992), *[[Bram Stoker's Dracula (1992 film)|แบรมสโตคเกอร์สแดรคคิวลา]]* (1992), *[[The Age of Innocence (1993 film)|ดิเอจออฟอินโนเซนซ์]]* (1993), *[[Spice World (film)|สไปซืเวิร์ลด์]]* (1997), *[[Gosford Park|กอสฟอร์ดปาร์ค]]* (2001), *[[The Iron Lady (film)|ดิไอรอนเลดี]]* (2011), *[[Logan (film)|โลแกน]]* (2017), และ *[[Star Wars: The Rise of Skywalker]]* (2019)

แกรนท์ได้รับเสียงวิจารณ์ชื่นชมจากการรับบทแจ็ค ฮ็อก ในเรื่อง *[[Can You Ever Forgive Me?|แคนยูเอเวอร์ฟอร์กิฟมี?]]* (2018) ชนะรางวัลอินดิเพนเดนต์สปิริตอะวอร์ดสาขานักแสดงสมทบชายยอดเยี่ยมและได้รับการเสนอชื่อเข้าชิงรางวัลออสการ์, บาฟตา, ลูกโลกทองคำ และรางวัลนักแสดงสมทบชายยอดเยี่ยม

## อ้างอิง

## แหล่งข้อมูลอื่น
* – official site
*

หมวดหมู่:นักแสดงลิสวาตี
หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2500
หมวดหมู่:จักรวาลภาพยนตร์มาร์เวล
ดีโอเบีย โอปาเร

**ดีโอเบีย โอปาเร** (; เกิด 7 ธันวาคม พ.ศ. 2514) เป็นนักแสดงและนักเขียนบทละครชาวอังกฤษ เขามีชื่อเสียงจากบทบาทกันเนอร์ในภาพยนตร์เรื่อง *[[ผจญภัยล่าสายน้ำอมฤตสุดขอบโลก]]* (2011) และในบทรอนโกในเรื่อง *[[Dumbo|ช้างน้อยบินได้]]* (2019)

## ชีวิตในวัยเด็ก
โอปาเรเกิดเมื่อวันที่ 7 ธันวาคม พ.ศ. 2514 ที่เมืองแฮคนีย์ ลอนดอน สืบเชื้อสายจากบรรพบุรุษชาวไนจีเรีย

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2514
หมวดหมู่:จักรวาลภาพยนตร์มาร์เวล
สริงเครีศารทาปีฐัม

**ทักษินามนายศรีศารทาปีฐัม** () เป็นปีฐัมที่ก่อตั้งโดยสันตะ ศรีอาทิศังกระเพื่ออนุรักษ์และเผยแผ่สนาตนธรรม และ อทไวตะเวทานตะ ตั้งอยู่ในเมืองศริงเครี อำเภอจิกมคาลูร รัฐกรณาฏกะ ประเทศอินเดีย ที่นี่เป็นปีฐัมประจำทิศใต้ ("ทักษินามนายปีฐัม") ในบรรดาจตุรามนายปีฐัมทั้งสี่แห่ง ซึ่งอีกสามที่คือทวารกาศารทาปีฐัม (รัฐคุชราต) ทางตะวันตก, ปุรีโควรรธนะปีฐัม (รัฐโอฑิศา) ทางตะวันออก และ บาดรี ชโยติศปีฐัม (รัฐอุตตราขัณธ์) ทางเหนือ

## References

## แหล่งข้อมูลอื่น

* Official website of Sringeri Sharada Peetha
* ''Tattvaloka'', monthly magazine of Hinduism published by Sringeri Sharada Peetha
คันฑิโกฏา

**คันฑิโกฏา** (Gandikota) เป็นหมู่บ้าน ป้อมเก่าแก่ และนิคมเก่าแก่บนฝั่งขวาของแม่น้ำเปนนา ในรัฐอานธรประเทศ ในประวัติศาสตร์เคยเป็นศูนย์กลางของจักรวรรดิมากมาย เช่น กัลยาณีจลกุยะ, เปมมสานีนายกะ และรัฐสุลต่านโกลโจนดา และเคยเป็นราชธานีของเปมมสานีนายกะเป็นเวลากว่า 300 ปี เปมมสนี รามลึงค์ นายกะ ได้ก่อสร้างป้อมขนาดมโหฬาร ประกอบด้วยหอคอย 101 หอที่นี่

## อ้างอิง

หมวดหมู่:เมืองในรัฐอานธรประเทศ
หมู่ปาลีตานามนเทียร

**ปาลีตานามนเทียร** เป็นหมู่ไชนมนเทียรบนเขาศัตรูนชัย (แปลว่า ชัยชนะเหนือศัตรูภายใน) ใกล้กับเมืองปาลีตานา ในอำเภอภาวนคร รัฐคุชราต ประเทศอินเดีย

หมู่มนเทียรเหล่านี้ได้รับการนับถืออย่างมากในชาวไชนะเศวตามพร เชื่อกันว่าตีรถังกร 23 จาก 24 องค์ ยกเว้นเพียงพระเนมินาถ ล้วนเคนเดินทางมาเยือนที่เขานี้และทำให้เขานี้มีแต่ความศักดิ์สิทธิ์ บนเขามีมนเทียรประมาณ 863 แห่ง ซึ่งล้วนสร้างขึ้นโดยการแกะสลักหินอ่อน กระจายไปทั่วโดยมีเก้ากระจุกหลัก โดยมีเมนเทียรหลักบูชาพระฤษภนาถ ตีรถัวกรองค์แรก ที่นี่เป็นศาสนสถานสำคัญต่อไชนะนิกายเศวตามพร ลัทธิมูรติปูชกา มนเทียรหลักสามารถเดินขึ้นไปโดยบันไดจำนวน 3500 ขั้น ปาลีตานามนเทียร ควบคู่ไปกับศิขรจีที่รัฐฌารขัณฑ์เป็นตีรถะที่ศักดิ์สิทธิ์สูงสุดสองแห่งของชาวไชนะ และยังเชื่อว่าการเดินทางมาที่นี่จะช่วยให้สามารถเข้าสู่นิรวาณได้

ชาวไชนะนิกายทิคัมพรมีมนเทียรเพียงแห่งเดียวเท่านั้นบนเขานี้

## อ้างอิง

### บรรณานุกรม
* 
*  
*  
*  
*  
*  
*  
*  
*  
*  
*  
* 
*  
*  
*  
*  
*  
*  
*  
*  
* 

## แหล่งข้อมูลอื่น
* John E. Cort, *Framing the Jina: Narratives of Icons and Idols in Jain History,* Oxford U Press (2010).  
* Article: Mount Śatruñjaya on JainPedia
รนกปุรไชนมนเทียร

**รนกปุระไชนมนเทียร** หรือ **จตุรมุขธรรนวิหาร** เป็นไชนมนเทียรในนิกายเศวตามพร ตั้งอยู่ที่เมืองรนกปุระ รัฐราชสถาน มีตีรถังกรองค์ประธานคือพระฤษภนาถ ที่นี่เป็นหนึ่งในไชนมนเทียรที่ใหญ่ที่สุดและสำคัญที่สุดในวัฒนธรรมไชนะ

ในขณะที่ทิลวาฑามนเทียรเป็นที่รู้จักดีจากงานประติมากรรม มนเทียรนี้เป็นที่รู้จักจากงานแกะสลักอันประณีตซับซ้อนและสถาปัตยกรรมอันเป็นเอกลักษณ์ โดยสร้างขึ้นตามรูปแบบอย่าง *Nalini-Gulma Vimana* ด้วยสถาปัตยกรรมแบบมารุคุรชร โดยมนเทียรหลักของรนกปุระคือจตุรมุขวิหาร สร้างขึ้นในศตวรรษที่ 15 เพื่อบูชาพระฤษภนาถ

## อ้างอิง

### บรรณานุกรม
#### หนังสือ
* 
* 
*  
* 
*  
*  
*  
*  
*   
* 
*  
* 
* 
*  
*  
*  
*  
*  
*  
*  
*  
*  
*  
* 
* 

#### เว็บ
* 
* 
*
การปะทุของโรค

ในวิทยาการระบาด **การปะทุของโรค** () คือการเพิ่มขึ้นอย่างทันทีทันใดของจำนวนการเป็นโรค ที่มากกว่าจำนวนที่ควรจะพบเป็นปกติในสถานที่นั้นและช่วงเวลานั้น อาจเกิดขึ้นในกลุ่มคนไม่กี่คน หรือหลายพันคน หรือทั่วทั้งทวีป ก็เป็นได้ การระบาด (epidemic) ก็เป็นการปะทุอย่างหนึ่ง โดยนิยมใช้กับโรคที่เกิดจากการติดเชื้อหรือเกิดจากการระบาดของสิ่งก่อโรคในสิ่งแวดล้อม หากการระบาดเกิดขึ้นทั่วโลกหรือหลายประเทศเกือบทั่วโลกก็จะเรียกว่า การระบาดทั่ว (pandemic)

หมวดหมู่:วิทยาการระบาด
เจ้าหญิงมารี อันโทอาเน็ทเทอแห่งชวาทซ์บวร์ค

** เจ้าหญิงมารี อันโทอาเน็ทเทอแห่งชวาทซ์บวร์ค** หรือ **มารี อันโทอาเน็ทเทอ เคาน์เตสแห่งซาล์ม-วิลเดนเฟลส์ พระชายา** () ประสูติเมื่อวันที่ 7 กุมภาพันธ์ 2441 เป็นพระธิดาใน ซิสโซ เจ้าชายแห่งชวาทซ์บวร์ค และ เจ้าหญิงอเล็กซานดราแห่งอันฮัลท์ เป็นพระนัดดาใน เจ้าชายเฟรเดอริกที่ 1 ดยุกแห่งอันฮัลท์ และพระภาคิไนย (หลานสาว) ใน เจ้าชายฟรีดริชที่ 2 ดยุกแห่งอันฮัลท์ ผ่านทางพระมารดา เป็นพระเชษฐภคินีใน ฟรีดริช กุนเธอร์ เจ้าชายแห่งชวาทซ์บวร์ค พระองค์ทรงสืบเชื้อสายมาจาก พระเจ้าฟรีดริช วิลเฮ็ล์มที่ 2 แห่งปรัสเซีย
## เสกสมรส
เจ้าหญิงมารี อันโทอาเน็ทเทอแห่งชวาทซ์บวร์ค ทรงเสกสมรสกับ ฟรีดริช มักนุส เคานต์ที่ 5 แห่งซาล์ม-วิลเดนเฟลส์ เมื่อวันที่ 4 มกราคม 2468 ณ ดินแดนวิลเดนเฟลส์ ดินแดนในปกครองของพระสวามี มีพระบุตรดังนี้
#เคาน์เตสแอนน์แห่งซาล์ม-วิลเดนเฟลส์
#ฟรีดริช มักนุส เคานต์ที่ 6 แห่งซาล์ม-วิลเดนเฟลส์
#เคาน์เตสจัตตาแห่งซาล์ม-วิลเดนเฟลส์
#เคานต์อัลแบร์ทแห่งซาล์ม-วิลเดนเฟลส์
#เคาน์เตสคริสตินแห่งซาล์ม-วิลเดนเฟลส์

เมื่อวันที่ 21 เมษายน 2439 พระบิดาของพระองค์ ได้รับการยอมรับว่าเป็นเจ้านายชั้นเจ้าชายอย่างถูกต้องจากสมาชิกพระราชวงศ์ชวาร์ซแบร์ก ซึ่งก่อนหน้านั้น เป็นที่ถกเถียงกันจากการเสกสมรสของพระบิดาและพระมารดา โดยภายหลังการสิ้นพระชนม์ลงของ ฟรีดริช กุนเธอร์ เจ้าชายแห่งชวาทซ์บวร์ค พระอนุชาของพระองค์ ก็เป็นอันสิ้นสุดของราชวงศ์ชวาร์ซแบร์ก เพราะอนุชาของพระองค์ เสกสมรส แต่ไม่มีพระบุตร

เจ้าหญิงมารี อันโทอาเน็ทเทอแห่งชวาทซ์บวร์ค สิ้นพระชนม์ลงเมื่อวันที่ 4 พฤศจิกายน พ.ศ. 2527 สิริพระชันษา 86 ปี
## อ้างอิง
*thePeerage.com - Marie Antoinette Prinzessin von Schwarzburg
*Genealogisches Handbuch des Adels, Fürstliche Häuser, Reference: 1991 201

หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ขุนนางเยอรมัน
โปรตีนหนาม

**โปรตีนหนาม** () หรือ **เพโพลเมอร์** () เป็นโครงสร้างหนึ่งของไวรัสชนิดมีเปลือกหุ้ม สร้างจากไกลโคโปรตีน มีลักษณะเป็นปุ่มยื่นออกมาจากชั้นไขมันแบบสองชั้นของเปลือกหุ้มไวรัส โครงสร้างนี้มีหน้าที่สำคัญในกระบวนการที่ทำให้ไวรัสสามารถเข้าไปในเซลล์และทำให้เกิดการติดเชื้อได้ โดยโปรตีนหนามจะจับกับตัวรับบนผิวเซลล์ของเซลล์ผู้ป่วย ทำให้ตัวไวรัสยึดติดกับเยื่อหุ้มเซลล์ ชักนำให้เกิดการหลอมรวมกันระหว่างเปลือกหุ้มของไวรัสและเยื่อหุ้มเซลล์ของผู้ป่วย และส่งแคปซิดที่มีสารพันธุกรรมของไวรัสเข้าไปในซัยโตพลาสซึมของเซลล์ผู้ป่วยได้ นอกจากนี้ยังอาจมีบทบาทอื่น เช่น กระตุ้นให้เกิดการจับตัวของเลือด (hemagglutinating activity) หรือมีการทำงานแบบเอนไซม์ เช่น neuraminidase ได้อีกด้วย โครงสร้างโปรตีนหนามนี้ถือเป็นแอนติเจนชนิดหนึ่ง

ชื่อ "โปรตีนหนาม" อาจทำให้เกิดมโนภาพผิดๆ ว่าโครงสร้างนี้มีส่วนแหลมชี้ออกมาด้านนอกของไวรัส หรืออาจสามารถไป "ทิ่มแทง" เซลล์ร่างกายได้ อันที่จริงแล้วโครงสร้างของโปรตีนหนามมีลักษณะค่อนไปทางโค้งมน หรือแบน หรือเหมือนปุ่มยื่น มากกว่า

หมวดหมู่:วิทยาไวรัส
ศูนย์ควบคุมโรคติดต่อสหรัฐ

**ศูนย์ควบคุมโรคติดต่อสหรัฐอเมริกา** () หรือ **ศูนย์ควบคุมโรคติดต่อ** () เป็นองค์กรสุขภาพระดับชาติของสหรัฐอเมริกา เป็นหน่วยงานของรัฐบาลกลางสหรัฐ สังกัดกระทรวงสุขภาพและบริการมนุษย์ มีสำนักงานใหญ่อยู่ที่เมืองแอตแลนตา รัฐจอร์เจีย

องค์กรนี้มีเป้าหมายหลักเพื่อดูแลสุขภาพและความปลอดภัยของสาธารณะผ่านการควบคุมและป้องกันโรค การบาดเจ็บ และความพิการ ทั้งในสหรัฐ และทั่วโลก

## อ้างอิง

หมวดหมู่:รัฐบาลสหรัฐ
หมวดหมู่:สาธารณสุขในสหรัฐ
Banana virus X

**Banana virus X (BVX)** เป็นไวรัสพืชที่ทำให้เกิดการติดเชื้อในพืชสกุล *[[สกุลกล้วย|Musa]]* จีโนมของไวรัสมีความยาวประมาณ 2,900 นิวคลีโอไทด์ ประกอบด้วย ตำแหน่งที่เป็นแม่แบบสังเคราะห์อาร์เอ็นเอ (open reading frames) ห้าเฟรมที่เข้ารหัสสำหรับการจำลองแบบโปรตีนที่เกี่ยวข้อง, ทริปเปิลยีนบล็อกที่ส่งเสริมการเคลื่อนย้าย และโปรตีนแคปสิด ได้มีการพัฒนาการทดสอบด้วยปฏิกิริยาลูกโซ่พอลิเมอเรสแบบย้อนกลับของพอลิวาเลนต์ดิเจนเนอเรตโอลิโกนิวคลีโอไทด์ (PDO-RT-PCR) ขึ้นเพื่อตรวจหากรดนิวคลีอิกของ BVX ในใบพืชที่ติดเชื้อ

## อ้างอิง

หมวดหมู่:ไวรัสก่อโรคและโรคพืช
ท่าอากาศยานนานาชาติสมเด็จพระราชาธิบดีอับดุลอะซีซ

**ท่าอากาศยานนานาชาติสมเด็จพระราชาธิบดีอับดุลอะซีซ** ( ) เป็นท่าอากาศยานนานาชาติในญิดดะฮ์ ประเทศซาอุดีอาระเบีย และเป็นท่าอากาศยานนานาชาติหลักของประเทศ ตั้งชื่อตามสมเด็จพระราชาธิบดีอับดุลอะซีซ อิบน์ ซะอูด และเปิดตัวใน ค.ศ. 1981

## รายละเอียด
ท่าอากาศยานนี้กินพื้นที่  การก่อสร้างเริ่มขึ้นใน ค.ศ.  1974 และแล้วเสร็จใน ค.ศ. 1980 หลังเปิดตัวอย่างเป็นทางการในเดือนเมษาน ค.ศ. 1981 ท่าอากาศยานนี้ได้รับการบริการในวันที่ 31 พฤษภาคม ค.ศ. 1981

## อ้างอิง

## แหล่งข้อมูลอื่น

*King Abdulaziz International Airport new website
*Arrivals and Departures
*Information on the GACA website for the King Abdulaziz Int. Airport Development Project (KADP)
*
*
*
*
เครื่องผลิตออกซิเจน

**เครื่องผลิตออกซิเจน** หรือ **เครื่องเพิ่มความเข้มข้นของออกซิเจน** () เป็นอุปกรณ์ที่ใช้เพิ่มความเข้มข้นของออกซิเจนในอากาศโดยแยกเอาไนโตรเจนออก เพื่อให้ได้อากาศที่มีความเข้มข้นของออกซิเจนสูงกว่าปกติ เพื่อนำไปใช้ประโยชน์ เช่น ให้กับผู้ป่วยที่ต้องการออกซิเจน เป็นต้น

กลไกที่เครื่องผลิตออกซิเจนใช้อยู่ใน 2 กลไกหลัก ได้แก่ การดูดซับโดยอาศัยความต่างของความดัน (pressure swing adsorption) และ การแยกก๊าซผ่านเยื่อ (membrane gas separation)
## การใช้ในการระบาดทั่วของโควิด-19
การระบาดทั่วของโควิด-19 ทำให้มีความต้องการใช้ออกซิเจนเพิ่มขึ้นอย่างมากในการรักษาผู้ป่วย จึงมีการผลิตเครื่องผลิตออกซิเจนแบบไม่ปกปิดเทคโนโลยี (open source) อย่างกว้างขวาง โดยเฉพาะกรณีการระบาดทั่วของโควิด-19 ในประเทศอินเดีย
## อ้างอิง

หมวดหมู่:ออกซิเจน
หมวดหมู่:อุปกรณ์การแพทย์
ทะเลสาบโบสทัง

**ทะเลสาบโบสทัง** (; อุยกูร์:  /  / *Baghrash Köli / Baƣrax Kɵli*; ชากาทาย: *Bostang*) เป็นทะเลเลสาบน้ำจืดทางขอบตะวันออกเฉียงเหนือของแอ่งทาริม อยู่ในเขตปกครองตนเองมองโกลบายินโกลิน (巴音郭楞蒙古自治州; Bayin'gholin Mongol Autonomous Prefecture) และประมาณ 20 กม. (12 ไมล์) ทางตะวันออกของการาชาฮีร์ (焉耆; *Yānqí; ยานฉี*) และ 57 กม. (35 ไมล์) ทางตะวันออกเฉียงเหนือของคูร์ลา ในเขตปกครองตนเองซินเจียงอุยกูร์ ประเทศจีน ทะเลเลสาบครอบคลุมพื้นที่ประมาณ 1,000 ตารางกิโลเมตร (390 ตารางไมล์) (ร่วมกับทะเลสาบขนาดเล็กที่อยู่ติดกัน) เป็นทะเลสาบที่ใหญ่ที่สุดในซินเจียงและเป็นทะเลสาบน้ำจืดที่ใหญ่ที่สุดแห่งหนึ่งในประเทศจีน ทะเลสาบโบสทังได้รับน้ำไหลเข้าจากพื้นที่เก็บกักน้ำ 56,000 ตารางกิโลเมตร (22,000 ตารางไมล์)

ชื่ออุยกูร์ของทะเลสาบและภาษาจีนบางครั้งแสดงเป็น Bosten Hu, Bagrax-hu, Bagrasch-köl, Baghrasch köl, Bagratsch-kul, Bositeng Lake หรือ Bositeng Hu 

แม่น้ำไคตู (开都河) เป็นแม่น้ำสาขาสำคัญที่สุดที่ไหลลงทะเลสาบโบสทัง คิดเป็นประมาณร้อยละ 83 ของปริมาณน้ำที่ไหลเข้าทั้งหมด แม่น้ำสาขาที่สำคัญอื่น ๆ ได้แก่ ลำห้วยหวงสุ่ย (จีน: 黃水溝) แม่น้ำชิงสุ่ย (清水河) และแม่น้ำไซต์  (烏拉司特河)

ปัจจุบันยังคงมีการทำประมงอยู่ในทะเลสาบ ข้อมูลจนถึงต้นคริสต์ทศวรรษ 1970 (ช่วง พ.ศ. 2513) ปลาที่จับได้ประจำปีร้อยละ 80 เป็นปลาในวงศ์ปลาตะเพียน 2 ชนิด คือ *Schizothorax biddulphi* และ *Aspiorhynchus laticeps* ซึ่งเป็นปลาเฉพาะถิ่นของทะเลสาบโบสทังและแม่น้ำยาร์คันด์ คิดเป็น ในช่วงปี พ.ศ. 2505 ถึง 2508 ได้มีการนำปลาในวงศ์ปลาตะเพียนหลายชนิด (ปลาซ่ง, ปลาเฉาดำ, ปลาลิ่น, ปลาเฉา, ปลาไน และปลาทอง) มาปล่อยในทะเลสาบ ในคริสต์ทศวรรษ 1970 ปลาเหล่านี้กลายเป็นเป้าหมายหลักของการประมงในทะเลสาบแทน และตั้งแต่ปี พ.ศ. 2521 ปลาเพิร์ชยุโรปได้ถูกนำมาปล่อยและเป็นปลาชนิดหลักในการการประมงในทะเลสาบโบสทังในเวลาต่อมา

## ระเบียงภาพ

ไฟล์:Bostenlake 20121004 01.jpg
ไฟล์:金沙滩Golden Sands China Xinjiang Urumqi Welcome you to tour the - panoramio - 罗布泊 (16).jpg
ไฟล์:金沙滩Golden Sands China Xinjiang Urumqi Welcome you to tour the - panoramio - 罗布泊 (15).jpg
ไฟล์:金沙滩Golden Sands China Xinjiang Urumqi Welcome you to tour the - panoramio - 罗布泊 (17).jpg


## อ้างอิง

## แหล่งข้อมูลอื่น

*Google Earth view

โบสทัง
หมวดหมู่:สถานที่ท่องเที่ยวระดับ AAAAA ในประเทศจีน
Niolamia

***นีโอลาเมีย*** () เป็นสกุลMeiolaniidaeของเต่าในทวีปอเมริกาใต้ที่สูญพันธุ์ไปแล้ว อาร์เธอร์ สมิธ วูดวาร์ดจัดให้มันอยู่ในสกุล*[[Meiolania]]* แต่นักประพันธ์ยุคหลังไม่ยอมรับ สกุลนี้เป็นที่รู้จักจากแนวซาร์มีเอนโตในประเทศอาร์เจนตินา

## อ้างอิง

## อ่านเพิ่ม
* Turtles, Tortoises and Terrapins: Survivors in Armor by Ronald Orenstein (Pg. 43)
* Wildlife of Gondwana: Dinosaurs and Other Vertebrates from the Ancient Supercontinent (Life of the Past) by Pat Vickers Rich, Thomas Hewitt Rich, Francesco Coffa, and Steven Morton

หมวดหมู่:Meiolaniidae
หมวดหมู่:สกุลเต่าสมัยก่อนประวัติศาสตร์
หมวดหมู่:เต่าในยุคอีโอซีน
หมวดหมู่:เต่ายุคก่อนประวัติศาสตร์ในอเมริกาใต้
หมวดหมู่:สัตว์เลี้อยคลานในอเมริกาใต้
หมวดหมู่:ฟอสซิลในประเทศอาร์เจนตินา
พระมหากษัตริย์ออสเตรเลีย

**พระมหากษัตริย์ออสเตรเลีย** เป็นสถาบันที่บุคคลเป็นองค์อธิปัตย์และประมุขแห่งรัฐของเครือรัฐออสเตรเลียแบบสืบราชสันตติวงศ์ ทั้งนี้ พระมหากษัตริย์ออสเตรเลียใช้ระบบราชาธิปไตยภายใต้รัฐธรรมนูญ บนระบบรัฐสภาแบบเวสต์มินสเตอร์อันประกอบด้วยลักษณะพิเศษเฉพาะตามในรัฐธรรมนูญแห่งออสเตรเลีย

พระมหากษัตริย์แห่งออสเตรเลียพระองค์ปัจจุบันคือ สมเด็จพระเจ้าชาร์ลส์ที่ 3 ทรงมีพระอิสสริยยศเป็น "พระมหากษัตริย์แห่งออสเตรเลีย" เสด็จขึ้นครองราชย์เมื่อวันที่ 8 กันยายน 2022 โดยในเครือรัฐออสเตรเลีย มีผู้สำเร็จราชการเป็นผู้แทนพระองค์ตามรัฐธรรมนูญออสเตรเลียและพระบรมราชโองการจากพระมหากษัตริย์ และในระดับรัฐของออสเตรเลีย มีผู้ว่าราชการเป็นผู้แทนพระองค์ โดยมีรองผู้ว่าราชการเป็นผู้ช่วย ผู้สำเร็จราชการและผู้ว่าการรัฐฯ ได้รับการแต่งตั้งโดยพระมหากษัตริย์โดยคำแนะนำจากฝ่ายบริหารทั้งระดับรัฐบาลกลางและรัฐบาลของรัฐนั้นๆ โดยเป็นเพียงบทบาทหลักของพระมหากษัตริย์ออสเตรเลียตามรัฐธรรมนูญ

ในรัฐธรรมนูญแห่งออสเตรเลียบัญญัติให้พระมหากษัตริย์แห่งสหราชอาณาจักรทรงเป็นพระมหากษัตริย์แห่งออสเตรเลียด้วย โดยตามกฎหมายแล้วทรงเป็นพระมหากษัตริย์ของออสเตรเลียโดยชอบธรรม โดยทรงปฏิบัติพระราชกรณียกิจรโดยมีคณะรัฐมนตรีเป็นผู้ถวายคำแนะนำ

เครือรัฐออสเตรเลียเป็นหนึ่งในสิบหกประเทศในราชอาณาจักรเครือจักรภพซึ่งเป็นรัฐร่วมประมุขโดยมีพระมหากษัตริย์พระองค์เดียวกัน ใน ค.ศ. 2021 ถือเป็นปีที่ 9 ที่มิได้เสด็จเยือนเครือรัฐออสเตรเลีย โดยเป็นระยะเวลานานที่สุดในประวัติศาสตร์ที่มิได้เสด็จพระราชดำเนินเยือนออสเตรเลียตั้งแต่เสด็จขึ้นครองราชย์

## รายพระนาม

## อ้างอิง

หมวดหมู่:ราชอาณาจักรเครือจักรภพ
หมวดหมู่:รัฐธรรมนูญออสเตรเลีย

อ
องค์การบริหารส่วนตำบลเขาค้อ

**องค์การบริหารส่วนตำบลเขาค้อ** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลเขาค้อ ตำบลริมสีม่วง และตำบลสะเดาะพง ในอำเภอเขาค้อ จังหวัดเพชรบูรณ์ เป็นที่ตั้งของศูนย์ราชการเกือบทั้งหมดในเขตอำเภอเขาค้อ

## ที่ตั้งและอาณาเขต
องค์การบริหารส่วนตำบลเขาค้อมีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับองค์การบริหารส่วนตำบลทุ่งสมอ
* **ทิศตะวันออก** ติดต่อกับองค์การบริหารส่วนตำบลบุ่งน้ำเต้า (อำเภอหล่มสัก) องค์การบริหารส่วนตำบลท่าพล และองค์การบริหารส่วนตำบลนางั่ว (อำเภอเมืองเพชรบูรณ์)
* **ทิศใต้** ติดต่อกับองค์การบริหารส่วนตำบลป่าเลา (อำเภอเมืองเพชรบูรณ์)
* **ทิศตะวันตก** ติดต่อกับองค์การบริหารส่วนตำบลหนองแม่นา

## ประวัติ
เดิมพื้นที่ตำบลเขาค้อ มีฐานะเป็นสภาตำบลเขาค้อในปี พ.ศ. 2528 และได้รับการยกฐานะขึ้นเป็นองค์การบริหารส่วนตำบลเขาค้อ อำเภอเขาค้อ จังหวัดเพชรบูรณ์ ในวันที่ 30 มกราคม พ.ศ. 2539

ในวันที่ 29 กันยายน พ.ศ. 2547 กระทรวงมหาดไทยพิจารณาว่าสภาตำบลริมสีม่วง ซึ่งมีประชากรเพียง 1,298 คน และสภาตำบลสะเดาะพง ซึ่งมีประชากรเพียง 1,397 คน จึงให้ยุบรวมเข้ากับองค์การบริหารส่วนตำบลเขาค้อ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน

## ประชากร
พื้นที่องค์การบริหารส่วนตำบลเขาค้อประกอบด้วยหมู่บ้านทั้งสิ้นจำนวน 25 หมู่บ้าน มีจำนวนประชากรรวมทั้งหมด 11,738 คน แบ่งเป็นชาย 5,928 คน หญิง 5,810 คน (เดือนธันวาคม 2565)

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลเขาค้อ 

เขาค้อ
หมวดหมู่:อำเภอเขาค้อ
วัดชัยศรีภูมิ์

**วัดชัยศรีภูมิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่

วัดชัยศรีภูมิ์สร้างขึ้นราว พ.ศ. 1985–2000 สมัยพญามังรายเริ่มสร้างเมืองเชียงใหม่  มีทหารชื่อพันตำเกินเป็นประธานสร้างจึงเรียกว่า **วัดพันตำเกิน** หรือ **วัดปันต๋าเกิ๋น** เหตุทีเรียกว่าวัดชัยศรีภูมิ์ หรือ **วัดศรีภูมิ์** เพราะตั้งอยู่ใกล้แจ้งศรีภูมิ สาเหตุที่สร้างวัด เพื่อเป็นศรีเมืองเชียงใหม่ ตามทักษาเมืองจาตุรงคทิศ ต่อมาอีกสองร้อยกว่าปี ในปี จ.ศ. 840 หรือ พ.ศ. 2022 ในสมัยพระเจ้าติโลกราชยังพบว่า วัดชัยศรีภูมิ์ มีชื่อปรากฏว่า **วัดอโสการาม** เป็นที่ประดิษฐานพระไม้แก่นจันทน์ซึ่งมาถึงเชียงใหม่เป็นครั้งแรกและอยู่ได้ถึง 15 ปี เมื่อเชียงใหม่อยู่อยู่ภายใต้การปกครองของพม่าวัดอาจมีความทรุดโทรมลงไป และได้รับการบูรณะขึ้นมาใหม่เมื่อ พ.ศ. 2380 ในสมัยพระยาพุทธวงศ์

เสนาสนะและปูชนียวัตถุที่สำคัญ ได้แก่ วิหารไม้ทั้งหลังเรียกว่า วิหารพระเจ้าทันใจ กุฏิทั้ง 4 หลัง เป็นที่ประดิษฐานของพระไจยขี้เหมี้ยงหรือพระเจ้าแสนไจยและพระไม้แก่นจันทร์แดง พระประธานในอุโบสถ เป็นพระนอนปางไสยาสน์

## รายนามเจ้าอาวาส
* ครูบาราชครูเจ้า พ.ศ. 2398–2401 
* ครูบาโสภา พ.ศ. 2402–2444 
* ครูบาอภิวงศ์บุญมี พ.ศ. 2445–2479 
* พระอุ่น 
* พระตี๊บ (ทิพย์ ณ เชียงใหม่)
* พระนุ 
* พระก้ำ 
* พระบุญจู 
* พระบุญชื่นและอธิการเล็ก พ.ศ. 2513–2516 
* พระอธิการ สุชิน ปสันนจิตโต พ.ศ. 2518–2524 
* พระอธิการคงทอง สุธัมโม พ.ศ. 2524–ปัจจุบัน

## อ้างอิง

ชัยศรีภูมิ์
วัดพระธาตุประสิทธิ์

**วัดพระธาตุประสิทธิ์** หรือ **วัดธาตุประสิทธิ์** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลนาหว้า อำเภอนาหว้า จังหวัดนครพนม

วัดพระธาตุประสิทธิ์ เดิมชื่อ **วัดธาตุ** เนื่องจากมีเจดีย์เก่าแก่ที่ไม่ปรากฏหลักฐานว่าสร้างมาในสมัยใด ลักษณะเป็นเจดีย์รูปสี่เหลี่ยมย่อมุมไม้สิบสองฐาน สภาพพระธาตุเมื่อแรกพบ มีสภาพชำรุดทรุดโทรมมีเถาวัลย์ปกคลุมไปทั้งองค์พระธาตุ พบโดยชนเผ่าญ้อ ต่อมาพระเจ้าไชยเชษฐาได้เข้ามาบูรณะใหม่ ต่อมา พ.ศ. 2454 พระครูประสิทธิ์ศึกษากร เจ้าอาวาสวัดธาตุประสิทธิ์ ได้ก่อสร้างพระธาตุเจดีย์องค์ใหม่โดยสร้างเลียนแบบพระธาตุพนมบางส่วน กว้างด้านละ 7.2 เมตร วัดโดยรอบฐาน 24.5 เมตร สูง 24.52 เมตร สร้างเสร็จสมบูรณ์ในปี พ.ศ. 2506 ได้อัญเชิญพระบรมสารีริกธาตุ พระอรหันต์ธาตุรวม 24 พระองค์ และดินจากสังเวชนียสถาน และพระพุทธรูปที่พบใน เจดีย์องค์ที่เก่ามาบรรจุไว้ในองค์พระธาตุ และเมื่อปี พ.ศ. 2500 ได้อัญเชิญพระพุทธบาทจำลองที่อัญเชิญมาจากกรุงเทพ พร้อมตั้งชื่อพระธาตุใหม่ว่า *พระธาตุประสิทธิ์* 

พระธาตุองค์นี้เป็นพระธาตุประจำวันเกิดของผู้ที่เกิดวันพฤหัสบดี ทุกปีจะมีงานนมัสการพระธาตุ คือ งานบุญเดือนสี่ของดีนาหว้าซึ่งตรงกับวันขึ้น 12 ค่ำ เดือนสี่ ถึงวันขึ้น 15 ค่ำ เดือนสี่

ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดพระธาตุประสิทธิ์ขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567

## อ้างอิง

หมวดหมู่:โบราณสถานในจังหวัดนครพนม
ประสิทธิ์
หมวดหมู่:สิ่งก่อสร้างในอำเภอนาหว้า
หมวดหมู่:พระอารามหลวงชั้นตรี ชนิดสามัญ
เจ้าผู้ครองโมนาโก

**เจ้าผู้ครองโมนาโก** () คือองค์อธิปัตย์และประมุขแห่งราชรัฐโมนาโก โดยเจ้าผู้ครองทุกพระองค์ใช้ว่าเป็นสมาชิกแห่งราชวงศ์กรีมัลดีถึงแม้ว่าบางพระองค์นั้นโดยหลักมาจากราชวงศ์อื่น ๆ (กัวยง เดอ มาตีญง หรือ โปลีญัก) เมื่อเจ้าชายแรนีเยที่ 3 สิ้นพระชนม์ใน ค.ศ. 2005 ทรงเป็นประมุขที่ครองราชย์ยาวนานที่สุดในทวีปยุโรป  และราชวงศ์กรีมัลดีซึ่งปกครองโมนาโกมากว่าแปดร้อยปีนั้นเป็นราชวงศ์ที่ปกครองยาวนานที่สุดในทวีปยุโรป

เจ้าผู้ครองโมนาโกพระองค์ปัจจุบันคือ เจ้าชายอาลแบร์ที่ 2 เสวยราชย์เมื่อปี ค.ศ. 2005 ต่อจากพระบิดา

## รายพระนาม

## อ้างอิง


หมวดหมู่:ราชวงศ์กรีมัลดี
หมวดหมู่:การเมืองโมนาโก
พระมหากษัตริย์หมู่เกาะโซโลมอน

**พระมหากษัตริย์แห่งหมู่เกาะโซโลมอน** เป็นสถาบันพระมหากษัตริย์ภายใต้รัฐธรรมนูญและประมุขแห่งหมู่เกาะโซโลมอน พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ 

บทบาททางรัฐธรรมนูญของพระมหากษัตริย์แห่งหมู่เกาะโซโลมอนนั้นมีผู้แทนพระองค์คือ ผู้สำเร็จราชการแห่งหมู่เกาะโซโลมอน 

## อ้างอิง

หมวดหมู่:ราชอาณาจักรเครือจักรภพ
ซ
พระมหากษัตริย์ปาปัวนิวกินี

**พระมหากษัตริย์แห่งปาปัวนิวกินี** เป็นสถาบันพระมหากษัตริย์ภายใต้รัฐธรรมนูญและประมุขแห่งปาปัวนิวกินี พระมหากษัตริย์พระองค์ปัจจุบันตั้งแต่ 8 กันยายน ค.ศ. 2022 คือ สมเด็จพระเจ้าชาลส์ที่ 3  ซึ่งทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยมีสถานะเป็นสถาบันพระมหากษัตริย์ที่แยกออกจากกันกับสหราชอาณาจักรตามกฎหมาย โดยทรงมีพระอิสริยยศเป็น "สมเด็จพระราชาธิบดีแห่งปาปัวนิวกินี" โดยมีผู้สำเร็จราชการแห่งปาปัวนิวกินีเป็นผู้แทนพระองค์

## อ้างอิง

หมวดหมู่:ราชอาณาจักรเครือจักรภพ
ป
พระมหากษัตริย์ตูวาลู

**พระมหากษัตริย์แห่งตูวาลู** เป็นสถาบันพระมหากษัตริย์ภายใต้รัฐธรรมนูญและประมุขแห่งตูวาลู พระมหากษัตริย์พระองค์ปัจจุบันคือ สมเด็จพระเจ้าชาลส์ที่ 3 ซึ่งทรงเป็นพระประมุขของอีกสิบห้าราชอาณาจักรเครือจักรภพในเครือจักรภพแห่งประชาชาติ  

บทบาททางรัฐธรรมนูญของพระองค์นั้นใช้ผ่านผู้แทนพระองค์คือ ผู้สำเร็จราชการแห่งตูวาลู 

## อ้างอิง

หมวดหมู่:ราชอาณาจักรเครือจักรภพ
ต
สถานที่ท่องเที่ยวระดับ AAAAA ในประเทศจีน

thumb|แผนที่สถานที่ท่องเที่ยวระดับ AAAAA ในประเทศจีน

**สถานที่ท่องเที่ยวระดับ AAAAA ในประเทศจีน** หรือ **สถานที่ท่องเที่ยวระดับ 5A** (; ) เป็นการจัดจำแนกและการประเมินระดับคุณภาพของสถานที่ท่องเที่ยวในประเทศจีน ตามมาตรฐานแห่งชาติ ประเมินโดย "คณะกรรมการจัดระดับคุณภาพสถานที่ท่องเที่ยวแห่งชาติ" และออกโดยกระทรวงวัฒนธรรมและการท่องเที่ยวแห่งสาธารณรัฐประชาชนจีน มอบให้กับสถานที่ท่องเที่ยวที่สำคัญและได้รับการดูแลอย่างดีที่สุด 

ระดับ AAAAA (5A; 5 เอ) เป็นระดับสูงสุดในการจัดอันดับ ณ ปี 2563 มีสถานที่ท่องเที่ยว 279 แห่งที่ถูกจัดระดับนี้

## ประวัติ
ที่มาของระบบการจัดระดับสถานที่ท่องเที่ยวเป็นไปตามเกณฑ์ที่กำหนดครั้งแรกในปี 2542 โดยองค์การบริหารการท่องเที่ยวแห่งชาติจีน (กระทรวงวัฒนธรรมและการท่องเที่ยวในปัจจุบัน) และแก้ไขในปี 2547 เกณฑ์นี้รวมถึงปัจจัยด้านคุณภาพและการจัดการ ตามเงื่อนไข 12 ประการ ได้แก่ ความสะดวกในการคมนาคมขนส่ง, การจัดการการเที่ยวชมสถานที่, ความปลอดภัยของสถานที่, ความสะอาด, สุขภาพและสุขอนามัยในการท่องเที่ยว, บริการไปรษณีย์และโทรคมนาคม, การซื้อของเพื่อการท่องเที่ยว, การจัดการและการปกป้องทรัพยากรและสิ่งแวดล้อม, ความน่าดึงดูดใจของทรัพยากรการท่องเที่ยว, ความน่าดึงดูดจากการตลาด, จำนวนนักท่องเที่ยวประจำปี และอัตราความพึงพอใจจากการสุ่มตัวอย่างนักท่องเที่ยว โดยคำนึงถึงเอกลักษณ์และการรับรู้ของการเสนอสถานที่ท่องเที่ยว สถานที่ท่องเที่ยวได้รับการจัดลำดับตามเกณฑ์ในระดับเริ่มต้นจาก A ถึง AAAA ในระยะแรก และเพิ่มระดับ AAAAA หรือ 5A ในภายหลังเพื่อเป็นระดับสูงสุด

กลุ่มสถานที่ท่องเที่ยว 66 แห่งได้รับการรับรองว่าเป็นสถานที่ท่องเที่ยวที่ได้รับการจัดอันดับ AAAAA ชุดแรกในปี 2550 ในการจัดระดับสถานที่ท่องเที่ยวชุดแรก มีสถานที่ทางประวัติศาสตร์ที่โดดเด่นที่สุดหลายแห่งในประเทศจีนรวมอยู่เช่น พระราชวังต้องห้าม และ พระราชวังฤดูร้อน ซึ่งล่าสุดการจัดระดับในเดือนกุมภาพันธ์ 2560 เพิ่มเติมใหม่ 20 แห่ง ในบางครั้งซึ่งเกิดขึ้นไม่บ่อยนัก มีสถานที่บางแห่งถูกลดออกจากระดับสูงสุด เนื่องจากข้อบกพร่องจากการสร้างประสบการณ์ที่ดีแก่ผู้เข้าชม

## รายชื่อ

## การปรับลดระดับ
สถานที่ท่องเที่ยวที่สำนักงานการท่องเที่ยวแห่งชาติจีนพบว่ามีข้อบกพร่อง (สำนักงานนี้รวมเข้ากับกระทรวงวัฒนธรรมและการท่องเที่ยวจีนในปี 2561) ถูกปรับลดระดับการรับรอง 5A เนื่องจากไม่สามารถสร้างประสบการณ์ที่ดีแก่นักท่องเที่ยว ในปี 2558 ช่องเขาซานไห่ Shanhai Pass  ในเหอเป่ย์เป็นสถานที่ท่องเที่ยวแห่งแรกที่ถูกลดระดับจาก 5A และในปี 2559 โดยมีการถอด Orange Isle ในหูหนานและช่องเขา Shenlong Gorge ในฉงชิ่ง เนื่องจากปัญหาด้านความปลอดภัย ราคาสูงเกินไป การจัดการสิ่งแวดล้อมที่ไม่ดี และการบำรุงรักษาสถานที่ไม่ดี ตลอดจนบริการที่ไม่ดีซึ่งส่วนใหญ่เกิดจากการขาดพนักงาน

## อ้างอิง